text: Тобия Момин – Уикипедия
  1 август 1941 г. (79 г.)
  Секирово, Царство България
  1962/67
  1967/68 СК "Спартак"
  ФК "Тракия" неизв.
  неизв. 0
  Тобия Момин е български футболист и треньор, играл защитник в пловдивски професионални клубове през 1960-те години.
  2 Отличия и признание
  Тобия Франческов Момин е роден на 1 август 1941 г. в село Секирово, сега квартал на град Раковски, Пловдивско. Около 1950-та година семейството му се премества в селещето Гара Кричим, където по-късно Тобия Момин с местния училищен футболен отбор става републикански шампион за средношколци. През 1961 г. започва да тренира във втория отбор на спортен клуб "Спартак".
  Завършил е Националната спортна академия "Васил Левски" в София с профил "треньор".
  Започва професионалната си спортна кариера като футболист в спортен клуб "Спартак" през сезона 1962/63 г. [1] През този сезон ФК "Спартак" е шампион в "А" Републиканска футболна група[2] като Момин играе в 20 от общо 30-те мача. Продължава да играе в клуба до 1967 г. когато след реорганизация на клубовете в Пловдив, Христо Дишков и той са включени във реорганизирания СК "Ботев" Пловдив под името "Тракия". В този състав Момин играе през сезона 1967/1968.
  Има общо пет срещи играни за Купа на европейските шампиони. През есента на 1963 г. играе в отбора на "Спартак" и елиминира отбора на "Партизан" Белград, след което отборът отпада от първенството след срещата с холандския отбор "Айндховен". През есента на 1967 г. играе в двете срещи на отбора на "Тракия" с румънския отбор "Рапид" Букурещ.[3]
  През есента на 1966 г. участва в двете срещи с на ФК "Спартак" срещу португалския отбор "Бенфика" за Купата на панаирните градове.
  Тобия Момин е бил тренъор на много от Футболните клубове в Пловдивско - ФК "Марица" в Чалъкови, ФК "Брацигово"[4], ФК "Асен Гаргов" в Калояново, ФК "Стоманолеяр" в село Белозем, ФК "Секирово"[5] и др.
  Отличия и признание[редактиране | редактиране на кода]
  През 2009 г. излиза от печат брошурата "Тобия Момин - един от големите футболисти, отдали своя принос за развитието на спорта в Пловдив" с автор Димитър Христев и съавтор самият Момин.
  По случай 55 години от спечелването на Шампионската титла от отбора на Спартак, на 29 септември 2018 г. Момин е отличен с почетен плакет.[6]